DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-112 „DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-17 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO“ PAPILDYMO

2018 m. sausio 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

 1. Papildyti Rokiškio rajono savivaldybės tarybos 2016 m. balandžio 29 d. sprendimu Nr. TS-112 patvirtintą Neformaliojo vaikų švietimo lėšų skyrimo ir panaudojimo tvarkos aprašą 18.1. punktu ir jį išdėstyti taip: „Esant lėšų pertekliui gali būti skelbiamas pakartotinis NVŠ programų teikimas ir atitikties vertinimas“.

2. Skelbti šį sprendimą savivaldybės tinklalapyje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-112 „DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-17 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO“ PAPILDYMO

AIŠKINAMASIS RAŠTAS

 **Parengto sprendimo projekto tikslai ir uždaviniai.**

 Sprendimo projektu siūloma papildyti Neformaliojo vaikų švietimo lėšų skyrimo ir panaudojimo tvarkos aprašą 18.1 papunkčiu, vadovaujantis Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 patvirtinto Neformaliojo vaikų švietimo lėšų skyrimo ir panaudojimo tvarkos aprašo 21 punktu „NVŠ programų vertinimo periodiškumą nustato savivaldybė“.

 **Šiuo metu esantis teisinis reglamentavimas.** Rokiškio rajono savivaldybės tarybos 2016 m. balandžio 29 d. sprendimas Nr. TS-112 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“; Rokiškio rajono savivaldybės tarybos 2017 m. sausio 27 d. sprendimas Nr. TS-12 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ dalinio pakeitimo“.

 **Sprendimo projekto esmė.** Pagal Lietuvos Respublikos švietimo ir mokslo ministro 2017 m. sausio 19 d. įsakymą Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 metais paskirstymo pagal savivaldybes patvirtinimo“ Rokiškio r. savivaldybei 2017 metais yra skirta 69, 3 tūkst. eurų. O 2017 m. ***rugsėjo 8 d*.** Nr. V-677 buvo papildomai skirta dar 10,8 tūkstančiai eurų. *Dėl netolygaus NVŠ finansavimo metų pabaigoje liko nepanaudotų lėšų, kad taip neatsitiktų ateityje atliekamas Aprašo papildymas 18.1. punktu.*

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **nauda rajono gyventojams –** bus užtikrintas 6**–**18 metų mokinių užimtumas per neformalųjį ugdymą;

 **neigiamos** – nebus.

 **Finansavimo šaltiniai ir lėšų poreikis**. Finansavimo šaltinis – ES finansinės paramos ir / ar bendrojo finansavimo iš valstybės biudžeto lėšos. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas:** teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė,

jaunimo reikalų koordinatorė Danutė Kniazytė